Plec de clàusules administratives particulars pel subministrament d’un sistema generador de nitrogen amb compressor pel laboratori de l’INCAVI a Vilafranca del Penedès

# Dades de l’ens contractant

Òrgan de contractació: Institut Català de la Vinya i el Vi

Responsable del contracte: Josefa Capdevila Mestres (titulada superior química)

Perfil del contractant: [http://contractaciopublica.gencat.cat/perfil/INCAVI](https://contractacio.gencat.cat/ca/gestionar-contractacio/contractacio-electronica-administracio/e-Licita/presentacio-telematica-ofertes/)

# Tipus de contracte

Subministraments

# Objecte del contracte

Descripció: Subministrament d’un sistema generador de nitrogen amb compressor

Número d’expedient: ICVI-2024-114

CPV: 42213000-2

Lots:

## NO

D’acord amb l’article 99.3 de la Llei 9/2017, de 8 de novembre, de contractes del sector públic, i sempre que la naturalesa del contracte ho permeti, cal dividir en lots, no obstant, preveu la possibilitat que, de forma justificada, no es realitzi la divisió en lots com és el cas.

Així doncs, es tracta d’un contracte que té per objecte el subministrament, instal·lació i formació adient al personal per poder posar en funcionament l’equip, així com l’assistència tècnica, el subministrament de qualsevol component de l’equip i reparació en cas d’avaria durant el termini establert d’acord amb la garantia legal, resulta necessari que sigui prestat pel mateix contractista. Cas contrari, podria dificultar el bon funcionament de l’equip per insuficient formació al personal, o per manca de qualsevol component de l’equip a subministrar en cas d’averia, entre d’altres.

En conseqüència, aquest contracte no admet fraccionament en lots.

# Valor estimat del contracte

Valor estimat del contracte: 29.550,00 €

Mètode de càlcul emprat: El preu s’ha establert tenint en compte diferents consultes realitzades al mercat.

# Pressupost base de licitació

|  |  |
| --- | --- |
| **Concepte** | **Import (€)** |
| Subministrament i instal·lació de l’equip | 29.550,00 |
| Impost (IVA 21%) | 6.200,50 |
| **Pressupost base de licitació** | **35.755,50** |

# Preu

El sistema de determinació del preu és:

* A tant alçat

Revisió de preus:

* NO

# Existència de crèdit

Partida pressupostària: 6130 D/620000100/6120/0000 *“Inversions en maquinària i utillatge”*

# Vigència del contracte

Termini de la durada del contracte i execució del subministrament: des de la data de la seva adjudicació i fins el 30 de setembre del 2024.

Pròrrogues: No procedeixen

# Tramitació de l’expedient i procediment d’adjudicació

La forma de tramitació de l’expedient és ordinària i el procediment d’adjudicació del contracte és l’obert simplificat abreujat, d’acord amb l’article 159.6 de la LCSP.

# Aptitud per contractar

Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que tinguin plena capacitat d’obrar i no estiguin incurses en alguna de les prohibicions de contractar establertes a l’article 71 de la LCSP o en altra normativa sectorial.

Habilitació empresarial o professional exigible per a la realització de les prestacions objecte del contracte: No procedeix

# Termini de presentació de les ofertes

**10 dies hàbils** a comptar des del dia següent a la publicació de l’anunci de licitació al Perfil del contractant allotjat a la Plataforma de Serveis de Contractació Pública.

# Presentació de documentació i de les ofertes

Aquesta licitació serà electrònica i es tramitarà mitjançant l’eina de presentació telemàtica d’ofertes integrades amb la Plataforma de Serveis de Contractació Pública.

Podeu obtenir informació sobre aquestes eines en l’enllaç següent:

<https://eformacio.econtractacio.eco.extranet.gencat.cat/>

Per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició, un cop s’accedeix a l’anunci de licitació publicat en el perfil de contractant de l’òrgan de contractació, accessible des de la [Plataforma de serveis de](https://contractaciopublica.cat/ca/inici) [contractació pública de la Generalitat](https://contractaciopublica.cat/ca/inici).

En el cas que es presenti **un únic sobre electrònic** el contingut serà el següent:

## 1.- Declaració responsable:

Les empreses licitadores han de presentar una declaració responsable, la qual es troba com a plantilla inclosa en [l’annex 1](#_ANNEX_1) d’aquest plec, mitjançant la qual declaren:

* Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària de la declaració responsable té la deguda representació per presentar la proposició i la declaració.
* Que no està incursa en prohibició de contractar.
* Que disposa de les autoritzacions i/o habilitacions necessàries per exercir l’activitat.
* Que compleix amb la resta de requisits que s’estableixen en aquest plec.
* Així mateix, s’ha d’incloure el nom, cognom i NIF de la persona o les persones autoritzades per accedir a les notificacions electròniques, així com les adreces de correu electrònic i, addicionalment, els números de telèfon mòbil on rebre els avisos de les notificacions. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició.
* En el cas d’empreses que concorrin a la licitació amb el compromís d’agrupar-se en unió temporal d’empreses si resulten adjudicatàries del contracte, cadascuna ha de presentar la declaració responsable. A més de les declaracions responsables, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.
* Les empreses estrangeres han d’indicar en la declaració responsable la submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi.

A més, cal aportar, en relació a l’establert a la clàusula 4 del Plec de prescripcions tècniques, un document generat abans de la publicació de la licitació, en el qual es pugui comprovar que la màquina compleix amb tots els requisits tècnics esmentats en el plec de prescripcions tècniques (per exemple el manual d’ús de la màquina, catàleg, etc), així com el certificat que acredita la certificació sota la Norma ISO 9001.

## - Activitats i funcions que ha d’assumir l’empresa contractista en aquesta licitació:

* L’equip es subministrarà amb l’equipament i fungible necessari per la seva posada en funcionament pels procediments normals de treball del laboratori i l’oferta inclourà la instal·lació de tots els components de la mateixa.
* Tots els manuals i guies necessàries hauran de ser entregades juntament amb els equips durant la seva instal·lació.
* L’empresa distribuïdora i fabricant dels equips ha d’estar certificada segons la norma ISO 9001. Així mateix, seran admissibles altres certificats equivalents expedits pels organismes establerts en qualsevol Estat membre de la Unió Europea i també s’acceptaran altres proves de mesures equivalents de qualitat, corresponent en aquest cas al licitador la càrrega de la prova sobre l’equivalència de dites mesures.

## 2.- Oferta

Proposta econòmica segons el model que apareix com a plantilla inclosa en aquest plec en [l’annex 2](#_ANNEX_2). , que preveu la possibilitat de proposar la millora objectiva.

L’oferta que presenti l’empresa licitadora haurà d’abastar la totalitat de les activitats i funcions especificades en el present Plec i al Plec de Prescripcions tècniques, essent totes elles obligatòries per a l’admissió de les propostes.

# Obertura del sobre únic

D’acord amb el previst a l’article 159.6.d) de la LCSP, l’obertura del Sobre únic no es celebrarà en acte públic i es durà a terme a través de l’eina electrònica del Sobre Digital o l’eina de presentació telemàtica d’ofertes per tal de garantir que no es realitzi fins que hagi finalitzat el termini de presentació d’ofertes.

La valoració de les ofertes s’efectuarà de la següent manera:

* Automàticament per mitjans electrònics

# Criteris d’adjudicació

Les ofertes presentades en la present licitació es valoraran mitjançant el compliment dels requisits obligatoris, que hauran d’abastar la totalitat de les activitats i funcions especificades en el present Plec i al Plec de Prescripcions tècniques.

Per a la valoració d’aquestes propostes s’escollirà l’oferta que assoleixi la millor puntuació d’entre les admeses seguint les fórmules següents:

# Oferta econòmica del subministrament de l’equip: fins a 60 punts

S’atorgaran 60 punts a la licitadora que presenti el preu més baix per a la prestació del servei. La resta de licitadors obtindran una puntuació segons la fórmula següent:

Pi és la puntuació que obté l’empresa “i”

Oi és l’import de l’oferta de l’empresa “i”

Om és l’import de l’oferta millor (oferta més baixa)

PL és el pressupost de licitació

P són els punts del criteri

VP és el valor de la ponderació

El valor de ponderació serà de 1,6 (1+0,6 punts d’oferta econòmica)

Les empreses que, en la seva oferta econòmica, superin el pressupost màxim de licitació i les empreses que no presentin una oferta econòmica quedaran excloses de la licitació.

**Millora objectiva: 40 punts**

* Compromís de l’empresa de donar resposta tècnica davant d’una avaria en un termini màxim de 24 hores, i de resolució de la incidència, en un termini màxim de 72 hores. **(40 punts)**

La determinació de les ofertes que presentin uns valors anormalment baixos es durà a terme d’acord amb el procediment establert a l’article 149 de la LCSP. A tals efectes, l’òrgan de contractació considerarà que es tracta d’una oferta anormalment baixa si, previ anàlisi corresponent, identifica que concorren els paràmetres objectius següents:

* L’oferta econòmica sigui inferior en més d’un 20% de la mitjana de la resta d’ofertes de tots els licitadors admesos.
* En cas que només es presenti un licitador, i la seva oferta sigui inferior en més d’un 25% del pressupost base de licitació.

En casos d’empat en les puntuacions obtingudes per les ofertes de les empreses licitadores, els criteris de desempat seran els continguts a l’article 147.2 de la LCSP i d’acord a l’ordre establert.

# Determinació de la millor oferta. Adjudicació i formalització.

L’adjudicació del contracte es farà utilitzant una pluralitat de criteris d’adjudicació basats en el principi de millor relació qualitat-preu, en què s’haurà d’avaluar segons criteris econòmics i qualitatius.

L’òrgan de contractació acordarà l’adjudicació del contracte a l’empresa que hagi formulat l’oferta amb una millor relació qualitat-preu, dins del termini de **5 dies** següents a la recepció de l’informe proposta emès per la unitat promotora.

La licitació només es podrà declarar deserta quan no hi hagi cap oferta o proposició admissible, d’acord amb els criteris dels plecs. Aquesta declaració s’ha de publicar en el perfil del contractant.

La resolució d’adjudicació, que ha de ser motivada, s’ha de notificar a les empreses licitadores mitjançant notificació electrònica a través de l’E-NOTUM, d’acord amb el que disposa la disposició addicional quinzena de la LCSP. També es publicarà en el perfil del contractant.

El contracte es formalitzarà en el termini de **5 dies** següents a la notificació de l’adjudicació mitjançant la signatura d’acceptació per part del contractista de la resolució d’adjudicació del contracte.

La formalització del contracte, si s’escau, es publicarà en un termini no superior a 15 dies naturals en el perfil del contractant i es comunicarà al Registre Públic de Contractes de la Generalitat de Catalunya, per a la seva inscripció.

En el supòsit que l’empresa adjudicatària sigui una Unió Temporal d’Empreses (UTE), aquesta haurà d’estar formalment constituïda abans de la formalització del contracte.

# Drets i obligacions de les empreses licitadores i adjudicatàries

## Normativa laboral

L’empresa adjudicatària haurà de complir amb les condicions salarials dels treballadors, d’acord amb el conveni col·lectiu sectorial que sigui d’aplicació i amb totes les mencions requerides per la LCSP i les seves normes de desenvolupament.

## Protecció de dades

L’empresa adjudicatària haurà de complir amb l’obligació expressa de respectar la normativa nacional i de la Unió Europea en matèria de protecció de dades.

Les empreses licitadores hauran d’indicar en la seva oferta si tenen previst subcontractar els servidors o els serveis associats als mateixos, el nom o el perfil empresarial, definit per referència a les condicions de solvència professional o tècnica, dels subcontractistes als quals es pretengui encomanar la seva realització.

En aquest contracte no es preveu la cessió de dades i/o tractament de dades per compte del responsable del contracte.

## Clàusula ètica

1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.
2. Els licitadors, contractistes i subcontractistes assumeixen les obligacions següents:
   1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
   2. No realitzar accions que posin en risc l’interès públic en l’àmbit del contracte o de les prestacions a licitar.
   3. Denunciar les situacions irregulars que es puguin presentar en els processos de contractació pública o durant l’execució dels contractes.
   4. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
   5. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
   6. Respectar els acords i les normes de confidencialitat.
   7. A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
3. Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.
4. Totes aquestes obligacions i compromisos tenen la consideració de condicions especials d’execució del contracte.

5. Les conseqüències o penalitats de l’incompliment d’aquesta clàusula seran les següents:

* En cas d’incompliment dels apartats a), b), c), f) i g) de l’apartat 2.1 s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.
* En el cas d’incompliment del que preveu la lletra d) de l’apartat 2.1 l’òrgan de contractació donarà coneixement dels fets a les autoritats competents en matèria de competència.
* En el cas d’incompliment del que preveu la lletra e) de l’apartat 2.1 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.
* En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

## Altres obligacions:

## En matèria d’obligacions lingüístiques

1. L’empresa contractista ha d’emprar el català en les relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes, han d’emprar, almenys, el català en els rètols, les publicacions, els avisos i en la resta de comunicacions de caràcter general que derivin de l’execució de les prestacions objecte del contracte.
2. En particular, l’empresa contractista ha de lliurar tota la documentació tècnica requerida per al compliment de l’objecte del contracte almenys en llengua catalana.
3. Així mateix, quan l’execució del contracte comporta que hi hagi personal amb tasques d’atenció al públic, l’empresa contractista ha d’assumir l’obligació que aquest personal tingui suficient coneixement de la llengua catalana per a dur a terme tasques d’atenció, d’informació i de comunicació en aquesta llengua.
4. En tot cas, l’empresa contractista i, si s’escau, les empreses subcontractistes queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.
5. L’empresa contractista ha d’utilitzar, almenys, la llengua catalana en l’etiquetatge, l’embalatge, la documentació tècnica, els manuals d’instrucció i en la descripció d’altres característiques singulars dels béns i productes, d’acord amb el que es determina en el plec de prescripcions tècniques particulars. Per tant, conjuntament amb el lliurament dels béns objecte d’aquest contracte, l’empresa contractista ha de lliurar els manuals corresponents, així com tota la documentació tècnica necessària perquè funcioni, almenys, en llengua catalana.

# Condicions especials d’execució

**Clàusula mediambiental**

El producte subministrat ha de tenir el mínim d’embalatge i aquests han de ser de material reciclat de plàstic o cartró.

L’incompliment parcial o el compliment defectuós de les condicions especials d’execució previstes en aquest plec podrà comportar la imposició a l’empresa contractista de penalitats conforme l’apartat 1 de l’article 192 de la LCSP.

# Modificació del contracte

**NO.** Sens perjudici de la possibilitat de recórrer a les modificacions contractuals no previstes en els plecs conforme el règim establert a l’article 205 de la LCSP, en el present contracte no es preveuen altres modificacions.

# Cessió del contracte

**NO** es preveu la possibilitat de cedir el contracte.

# Subcontractació

**SÍ** s’admet la subcontractació

# Confidencialitat

Els documents i les dades presentats per les empreses licitadores es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims i/o perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal.

Si escau, les empreses licitadores han de presentar una declaració de confidencialitat que ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

Sens perjudici de la declaració de confidencialitat de les empreses licitadores, davant d’una sol·licitud d’informació correspon a l’òrgan de contractació valorar si aquesta qualificació és correcta, d’acord amb els principis de publicitat i de transparència que regeixen l’actuació administrativa, i corregir-la si s’escau, prèvia audiència de les empreses licitadores.

En cap cas tenen caràcter confidencial la proposta econòmica, les dades que consten als registres públics i les dades relatives als aspectes tècnics del subministrament.

# Drets de propietat industrial i intel·lectual

**NO.** En el marc de l’execució d’aquest contracte, no s’exigeix la transferència de drets de propietat industrial o intel·lectual.

# Abonaments a l’empresa contractista

L’import dels subministraments s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial, si s’escau, del contracte.

El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica, en el termini màxim de 30 dies naturals, comptats des de la data efectiva de prestació del servei o de recepció de l’objecte contractual o, en cas de desconèixer aquesta data, des de la data de registre de la factura.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e-FACT és el punt general d’entrada de factures electròniques de l’Administració de la Generalitat de Catalunya i del seu Sector Públic.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions.

# Règim de penalitats

L’òrgan de contractació podrà imposar a l’empresa o empreses adjudicatàries les penalitats següents quan concorrin els supòsits que es relacionen a continuació:

* Per incompliment de terminis i demora en l’execució imputable a l’empresa o empreses adjudicatàries, l’òrgan de contractació podrà optar per la resolució del contracte o per la imposició de les penalitats diàries en la proporció de 0,60 euros per cada 1.000 euros del preu del contracte, IVA exclòs, d’acord amb el previst a l’article 193.3 de la LCSP.
* Per compliment defectuós o parcial de la prestació objecte del contracte, d’acord al previst a l’article 192.1 LCSP, no essent superior al 10% del preu del contracte depenent de la gravetat de l’incompliment.

Així mateix, l’Administració podrà iniciar una reclamació de danys, de conformitat amb el Reial decret llei 9/2017, de 26 de maig.

# Règim de recursos i jurisdicció competent

## Règim de recursos

Els actes de preparació i d’adjudicació, i els adoptats en relació als efectes, la modificació i l’extinció d’aquest contracte, i els acords que adopti l’òrgan de contractació són susceptibles del recurs administratiu ordinari que correspongui, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

## Jurisdicció competent

La jurisdicció competent per a la resolució de les qüestions litigioses que es plantegin en relació a la preparació, l’adjudicació, els efectes, la modificació i l’extinció del contracte és la contenciosa administrativa.

# Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.

# Règim jurídic del contracte

El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

* 1. Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
  2. Decret llei 3/2016, de 31 de maig, de mesures urgents en matèria de contractació pública.
  3. Reial decret 817/2009, de 8 de maig, pel qual es desplega parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
  4. Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre, en tot el que no hagin modificat ni derogat les disposicions esmentades anteriorment (d’ara endavant, RGLCAP).
  5. Llei orgànica 3/2018, de 5 de desembre, de protecció de dades personals i garantia dels drets digitals.
  6. Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.
  7. Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic.
  8. Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que sigui aplicable. Supletòriament, són aplicables al contracte les normes de dret administratiu i, si no, les normes de dret privat.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que siguin aplicables en l’execució de la cosa pactada no eximeix l’empresa adjudicatària de l'obligació de complir-los.

# ANNEX 1

**MODEL DE DECLARACIÓ RESPONSABLE**

El senyor/a ................................................................., amb DNI núm. ................., en nom propi / en nom i representació de ........ de la qual actua en qualitat de ... (administrador únic, solidari o mancomunat o apoderat solidari o mancomunat), segons escriptura pública atorgada davant el Notari de (lloc), senyor ..., en data ... i número de protocol ..., declara sota la seva responsabilitat, com a empresa licitadora del contracte del subministrament d’un sistema generador de nitrogen amb compressor pel laboratori de la seu central de l’INCAVI, ubicat a Vilafranca del Penedès (ICVI-2024-114):

1. Que la societat està constituïda vàlidament i que, de conformitat amb el seu objecte social, es pot presentar a la licitació, ja que compta amb l’adequada solvència econòmica, financera i tècnica, la qual es considera suficient per desenvolupar l’objecte del contracte.
2. Que està facultat/ada per contractar amb l'Administració i no es troba incursa en cap de les circumstàncies de prohibició per contractar establertes en l’article 71 de la Llei 9/2017, de 8 de novembre, de contractes del sector públic.
3. Que disposa de les autoritzacions necessàries per a prestar el subministrament.
4. Que, essent una empresa estrangera, es sotmetrà als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa del fur propi.
5. Que l’adreça/es de correu electrònic on rebre els avisos de les posades a disposició de les notificacions i comunicacions electròniques mitjançant el servei e-NOTUM; la/les persona/es autoritzada/es a accedir a les notificacions electròniques; el/els número/os de telèfon/os mòbil/s on rebre els avisos esmentats, així com, si escau, la contrasenya d’un sol ús per accedir a les notificacions; són:

[Indicar adreça/es de correu electrònic – el/s document/s identificatiu/s corresponent/s

(NIF/NIE/CIF/Passaport) – número/os de telèfon/os mòbil/s)]

1. Que com a signant d’aquesta declaració tinc capacitat suficient, en la representació amb la qual actuo, per comparèixer i signar aquesta declaració i la resta de documentació requerida per contractar, inclosa l’oferta econòmica.
2. L’equip es subministrarà amb l’equipament i fungible necessari per la seva posada en funcionament pels procediments normals de treball del laboratori i l’oferta inclourà la instal·lació de tots els components de la mateixa.
3. Tots els manuals i guies necessàries hauran de ser entregades juntament amb els equips durant la seva instal·lació.
4. L’empresa distribuïdora i fabricant dels equips està certificada segons la norma ISO 9001. Així mateix, seran admissibles altres certificats equivalents expedits pels organismes establerts en qualsevol Estat membre de la Unió Europea i també s’acceptaran altres proves de mesures equivalents de qualitat, corresponent en aquest cas al licitador la càrrega de la prova sobre l’equivalència de dites mesures.

Signatura

# ANNEX 2

**PROPOSTA ECONÒMICA**

El/la Sr./Sra............................................................................................ amb residència a ......................................., al carrer.................................número............, NIF.................., i amb càrrec............................................, en nom i representació de l’empresa............................................................amb CIF......................, declara que, assabentat/ada de les condicions i els requisits que s’exigeixen per poder ser l’empresa adjudicatària del contracte de subministrament d’un sistema generador de nitrogen amb compressor, amb expedient número ICVI-2024-114, es compromet (en nom propi / en nom i representació de l’empresa) a executar-lo amb estricta subjecció als requisits i condicions estipulats, (per la quantitat total de / per la quantitat per anualitat de): ...........................€ (xifra en lletres i en números), de les quals...........................................€, es corresponen al preu del contracte i .........................€ es corresponen a l'Impost sobre el Valor Afegit (IVA).

**PROPOSTA DE MILLORA OBJECTIVA**

*(Relatiu a la millora objectiva prevista a la clàusula 12.2 d’aquest Plec)*

Em comprometo a donar resposta tècnica davant d’una avaria en un termini màxim de 24 hores, i de resolució de la incidència, en un termini màxim de 72 hores.

Si  No

Signatura